[image: ]


ΕΛΛΗΝΙΚΗ ΔΗΜΟΚΡΑΤΙΑ
ΔΗΜΟΣ ΛΕΥΚΑΔΑΣ
ΝΟΜΟΣ ΛΕΥΚΑΔΑΣ
                                                                                   Λευκάδα, 21/11/2025

ΔΕΛΤΙΟ ΤΥΠΟΥ

Μήνυμα του Δημάρχου Λευκάδας, Δρ. Ξενοφώντα Βεργίνη για τον εορτασμό της Ημέρας των Ενόπλων Δυνάμεων


Με τη μεγάλη γιορτή της Ορθοδοξίας, τα Εισόδια της Υπεραγίας Θεοτόκου, τιμούμε και τις Ένοπλες Δυνάμεις της χώρας, ως αναγνώριση της προσφοράς τους στον Ελληνισμό και την Πατρίδα μας. 

Σήμερα, αποδίδουμε φόρο τιμής σε όλους αυτούς που υπηρετούν ή υπηρέτησαν τη χώρα μας και μνημονεύουμε εκείνους που έδωσαν ακόμα και τη ζωή τους για την υπεράσπιση της ελευθερίας και της ανεξαρτησίας της Ελλάδας.

Ως Δήμος Λευκάδας και ο ίδιος προσωπικά, εκφράζουμε τον σεβασμό και την ευγνωμοσύνη μας στα στελέχη των Ενόπλων Δυνάμεων και τους στρατευμένους νέους, οι οποίοι διαχρονικά με θάρρος και αυταπάρνηση υπερασπίζονται τα σύνορά μας και εγγυώνται την εθνική κυριαρχία και εδαφική μας ακεραιότητα. 
Μέσα σε ένα περιβάλλον γεωπολιτικής αστάθειας και αβεβαιότητας και προκλήσεων ασφάλειας, οφείλουμε να στεκόμαστε στο πλευρό όλων αυτών που προασπίζονται τα εθνικά μας συμφέροντα.
Η Θεία Χάρη της Παναγίας να καθοδηγεί πάντα τις Ένοπλες Δυνάμεις μας!
Χρόνια πολλά!
Ζήτω οι Ένοπλες Δυνάμεις!
Ζήτω η Ελλάδα!

                                                    Ο Δήμαρχος Λευκάδας
                                                    Δρ. Ξενοφών Ν. Βεργίνης   

